CELEX: 32014R0460
Language: hu
Date: 2014-05-05 00:00:00
Title: A Bizottság 460/2014/EU rendelete ( 2014. május 5. ) a 823/2012/EU rendeletnek a ciflutrin hatóanyag jóváhagyásának lejárati időpontja tekintetében való módosításáról  EGT-vonatkozású szöveg

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/51
            
         A BIZOTTSÁG 460/2014/EU RENDELETE
   (2014. május 5.)
   a 823/2012/EU rendeletnek a ciflutrin hatóanyag jóváhagyásának lejárati időpontja tekintetében való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke második bekezdésére,
   mivel:
   
               (1)
            
            
               A ciflutrin hatóanyag esetében a 823/2012/EU bizottsági rendelet (2) kitolta a jóváhagyás 540/2011/EU bizottsági végrehajtási rendeletben (3) meghatározott lejárati időpontját 2016. október 31-ig annak érdekében, hogy a kérelmezők be tudják tartani az 1107/2009/EK rendelet 15. cikkének (1) bekezdésében előírt hároméves határidőt.
            
         
               (2)
            
            
               A rendelkezésre álló hároméves időszakban a ciflutrin hatóanyag tekintetében nem nyújtottak be kérelmet a jóváhagyás meghosszabbítására.
            
         
               (3)
            
            
               Mivel nem nyújtottak be ilyen kérelmet, helyénvaló a lejárati időpontot a 823/2012/EU rendelet elfogadása előtt meghatározott eredeti időpont lejárta utáni lehető leghamarabbi időpontra megállapítani.
            
         
               (4)
            
            
               A 823/2012/EU rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 823/2012/EU rendelet módosításai
   A 823/2012/EU rendelet 1. cikke a következőképpen módosul:
   
               1.
            
            
               A 2. pont helyébe a következő szöveg lép:
               
                           „2.
                        
                        
                           2016. október 31. az alábbi hatóanyagok tekintetében: deltametrin (40. bejegyzés), 2,4-DB (47. bejegyzés), béta-ciflutrin (48. bejegyzés), iprodion (50. bejegyzés), malein-hidrazid (52. bejegyzés), flurtamon (64. bejegyzés), flufenacet (65. bejegyzés), jódszulfuron (66. bejegyzés), dimeténamid-P (67. bejegyzés), pikoxistrobin (68. bejegyzés), fosztiazát (69. bejegyzés), sziltiofam (70. bejegyzés) és Coniothyrium minitans CON/M/91-08 törzs (DSM 9660) (71. bejegyzés);”.
                        
                     
         
               2.
            
            
               A szöveg a következő 5. ponttal egészül ki:
               
                           „5.
                        
                        
                           2014. április 30. a ciflutrin hatóanyag tekintetében (49. bejegyzés).”
                        
                     
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
   
      (2)  A Bizottság 2012. szeptember 14-i 823/2012/EU rendelete az 540/2011/EU végrehajtási rendelettől a 2,4-DB, benzoesav, béta-ciflutrin, karfentrazon-etil, Coniothyrium minitans CON/M/91-08 törzs (DSM 9660), ciazofamid, ciflutrin, deltametrin, dimeténamid-P, etofumeszát, etoxiszulfuron, fenamidon, flazaszulfuron, flufenacet, flurtamon, foramszulfuron, fosztiazát, imazamox, jódszulfuron, iprodion, izoxaflutol, linuron, malein-hidrazid, mekoprop, mekoprop-P, mezoszulfuron, mezotrion, oxadiargil, oxaszulfuron, pendimetalin, pikoxistrobin, propikonazol, propineb, propoxikarbazon, propizamid, piraklostrobin, sziltiofam, trifloxistrobin, warfarin és zoxamid hatóanyagok jóváhagyásának lejárati időpontja tekintetében való eltérésről (HL L 250., 2012.9.15., 13. o.).
   
      (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).